สรุปภาวะตลาดต่างประเทศ ประจำวันที่ 16 ก.ย. 2564
สรุปภาวะตลาดต่างประเทศ ประจำวันที่ 16 ก.ย. 2564
17 ก.ย. 2564

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (16 ก.ย.) เนื่องจากการพุ่งขึ้นของอัตราผลตอบแทนพันธบัตรสหรัฐได้ฉุดหุ้นกลุ่มที่อ่อนไหวต่ออัตราดอกเบี้ย ซึ่งรวมถึงหุ้นกลุ่มเทคโนโลยีและกลุ่มวัสดุ โดยผลกระทบจากการพุ่งขึ้นของอัตราผลตอบแทนพันธบัตรได้สกัดปัจจัยบวกจากรายงานยอดค้าปลีกที่แข็งแกร่งเกินคาดของสหรัฐ
ดัชนีเฉลี่ยอุตสาหกรรมดาวโจนส์ปิดที่ 34,751.32 จุด ลดลง 63.07 จุด หรือ -0.18% ดัชนี S&amp;P500 ปิดที่ 4,473.75 จุด ลดลง 6.95 จุด หรือ -0.16% ดัชนี Nasdaq ปิดที่ 15,181.92 จุด เพิ่มขึ้น 20.39 จุด หรือ +0.13%
ตลาดหุ้นยุโรปปิดบวกเมื่อคืนนี้ (16 ก.ย.) เนื่องจากหุ้นกลุ่มเดินทางพุ่งขึ้นหลังจากร่วงลง 4 วันติดต่อกัน หลังจากสายการบินไรอันแอร์ปรับเพิ่มคาดการณ์ภาวะการสัญจรทางอากาศในระยะยาว ซึ่งได้ช่วยชดเชยความวิตกเกี่ยวกับการชะลอตัวของเศรษฐกิจจีนซึ่งกดดันหุ้นกลุ่มเหมืองแร่ร่วงลง
ดัชนี Stoxx Europe 600 ปิดที่ 465.95 จุด เพิ่มขึ้น 2.04 จุด หรือ +0.44%
ดัชนี CAC-40 ตลาดหุ้นฝรั่งเศสปิดที่ 6,622.59 จุด เพิ่มขึ้น 38.97 จุด หรือ +0.59%, ดัชนี DAX ตลาดหุ้นเยอรมนีปิดที่ 15,651.75 จุด เพิ่มขึ้น 35.75 จุด หรือ +0.23% และดัชนี FTSE 100 ตลาดหุ้นลอนดอนปิดที่ 7,027.48 จุด เพิ่มขึ้น 10.99 จุด หรือ +0.16%
ตลาดหุ้นลอนดอนปิดบวกเมื่อคืนนี้ (16 ก.ย.) โดยได้แรงหนุนจากการปรับตัวขึ้นของหุ้นกลุ่มเดินทางและกลุ่มอุตสาหกรรม นอกจากนี้ หุ้นบางตัวยังปรับตัวขึ้น หลังการปรับเพิ่มคาดการณ์แนวโน้มผลประกอบการที่แข็งแกร่งด้วย
ดัชนี FTSE 100 ตลาดหุ้นลอนดอนปิดที่ 7,027.48 จุด เพิ่มขึ้น 10.99 จุด หรือ +0.16%
สัญญาน้ำมันดิบเวสต์เท็กซัส (WTI) ตลาดนิวยอร์กปิดทรงตัวเมื่อคืนนี้ (16 ก.ย.) หลังมีรายงานว่าการผลิตน้ำมันในอ่าวเม็กซิโกเริ่มฟื้นตัวอีกครั้งหลังจากพายุเฮอริเคนนิโคลัสเคลื่อนตัวผ่านรัฐเท็กซัสไปแล้วในช่วงต้นสัปดาห์นี้
สัญญาน้ำมันดิบ WTI ส่งมอบเดือนต.ค. ปิดทรงตัวที่ระดับ 72.61 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนพ.ย. เพิ่มขึ้น 21 เซนต์ หรือ 0.30% ปิดที่ 75.67 ดอลลาร์/บาร์เรล
สัญญาทองคำตลาดนิวยอร์กปิดร่วงลงกว่า 2% หลุดจากระดับ 1,760 ดอลลาร์เมื่อคืนนี้ (16 ก.ย.) เนื่องจากการแข็งค่าของสกุลเงินดอลลาร์และการพุ่งขึ้นของอัตราผลตอบแทนพันธบัตรสหรัฐเป็นปัจจัยกดดันตลาด
ทั้งนี้สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 38.10 ดอลลาร์ หรือ 2.12% ปิดที่ 1,756.7 ดอลลาร์/ออนซ์
สัญญาโลหะเงินส่งมอบเดือนธ.ค. ลดลง 1.007 ดอลลาร์ หรือ 4.23% ปิดที่ 22.794 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 7.20 ดอลลาร์ หรือ 0.77% ปิดที่ 923.30 ดอลลาร์/ออนซ์
สัญญาพัลลาเดียมส่งมอบเดือนธ.ค. เพิ่มขึ้น 29.90 ดอลลาร์ หรือ 1.50% ปิดที่ 2,021.50 ดอลลาร์/ออนซ์